
Parlamentul  României

Camera  Deputaţilor

Comisia pentru industrii si servicii

Bucureşti, 26.05.2010                     Nr.23/137/2010

AVIZ

asupra proiectului de Lege pentru aprobarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României 

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, transmis cu adresa nr.P.L.x296 din 12 mai 2010, înregistrată sub nr.23/137 din 13 mai 2010.

Proiectul de lege are ca obiect de reglementare constituirea unui mecanism de garantare dedicat sprijinirii acelor beneficiari de fonduri structurale eligibili, unităţi administrativ teritoriale, instituţii de învăţământ superior de drept public sau instituţii de cercetare-dezvoltare de drept public care implementează proiecte finanţate din instrumentele structurale ale Uniunii Europene şi operatori regionali de servicii de alimentare cu apă şi canalizare care implementează proiecte finanţate în cadrul Axei nr.1 din Programul Operaţional Sectorial „Mediu”, care îndeplinesc condiţiile cumulate, prevăzute de normele ce vor fi elaborate în baza art.4 din prezenta ordonanţă, în scopul de a le permite contractarea de împrumuturi pentru asigurarea surselor proprii necesare respectivelor proiecte. 



Proiectul de lege a fost aprobat de Senat în şedinţa din 5 mai 2010, în forma prezentată.



Consiliul Legislativ a avizat favorabil proiectul de lege cu avizul nr.88/8.02.2010,  cu observaţii şi propuneri care au fost preluate de către iniţiator.



Membrii comisiei au dezbătut proiectul de lege în şedinţa din 26.05.2010. 



În urma dezbaterilor, membrii comisiei au hotărât în unanimitate, să avizeze favorabil proiectul de Lege pentru aprobarea Ordonanţei de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, în forma propusă de iniţiator.


Prin obiectul şi conţinutul său, propunerea legislativă face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

Expert parlamentar,

Dr. Maria Cristina Bălănescu

